CELEX: 32017R1268
Language: da
Date: 2017-07-11 00:00:00
Title: Kommissionens gennemførelsesforordning (EU) 2017/1268 af 11. juli 2017 om tarifering af visse varer i den kombinerede nomenklatur

14.7.2017   
            
            
               DA
            
            
               Den Europæiske Unions Tidende
            
            
               L 183/6
            
         KOMMISSIONENS GENNEMFØRELSESFORORDNING (EU) 2017/1268
   af 11. juli 2017
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. juli 2017.
      
         
            På Kommissionens vegne
         
         
            For formaden
         
         Stephen QUEST
         
            Generaldirektør
         
         
            Generaldirektoratet for Beskatning og Toldunion
         
      
   
   
      (1)  EUT L 269 af 10.10.2013, s. 1.
   
      (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et produkt i form af fine, hvide voksperler, der er ca. 1 mm i diameter og udvundet af raffineret palmeolie.
                  Produktet består af:
                  
                              —
                           
                           
                              hydrogeneret hård palmestearin
                           
                        
                              —
                           
                           
                              ikke-hydrogeneret hård palmestearin
                           
                        
                              —
                           
                           
                              et optisk blegemiddel (ca. 0,01 vægtprocent).
                           
                        Palmestearin udvundet af palmeolie gennemgår en fraktionering i flere trin, og den hårde stearin (den faste fraktion) adskilles fra den bløde stearin. Dernæst udsættes en del af den hårde stearin for en hydrogeneringsproces, hvorefter den blandes med den ikke-hydrogenerede del af den hårde stearin og med et optisk blegemiddel. Efterfølgende udsættes produktet for en perledannelsesproces.
                  Produktet har en voksagtig karakter og bruges som råvarer til fremstilling af lys.
                  Dråbepunktet er 59,2 ± 0,5 °C, og viskositeten målt med et rotationsviskosimeter overstiger ikke 10 Pa.s ved en temperatur på 10 °C over dråbepunktet.
                  Produktet pakkes i poser med 25 kg.
               
               
                  3404 90 00 
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 5, første afsnit, litra a), til kapitel 34 og teksten til KN-kode 3404  og 3404 90 00 .
                  Tarifering under pos. 1516  er udelukket, eftersom produktet er en blanding af hydrogeneret hård stearin og ikke-hydrogeneret hård stearin. Produktet er blevet forarbejdet ud over det tilladte i pos. 1516  og er hverken en olie eller et fedtstof. Desuden udelukker forekomsten af optisk blegemiddel, at produktet tariferes under pos. 1516 .
                  Tarifering under pos. 1517  er udelukket, eftersom produktet ikke er en spiselig blanding eller tilberedning omfattet af pos. 1517 .
                  Tarifering under pos. 1521  er udelukket, eftersom produktet primært består af palmestearin, som er et triglycerid.
                  I overensstemmelse med bestemmelse 5, første afsnit, litra a), til kapitel 34 er organiske produkter med en voksagtig karakter, uanset om de er vandopløselige eller ej, omfattet af pos. 3404 . Produktet opfylder også kriterierne for syntetisk voks (se også Forklarende Bemærkninger til HS, pos. 3404 , afsnit A).
                  Varen tariferes derfor under KN-kode 3404 90 00  som syntetisk voks og tilberedt voks, andre varer.